Diari Oficial de la Generalitat Valenciana


Sumari del DOGV 5979, del 23-03-2009 (2009/2946)

RESOLUCIÓ de 5 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa per a la construcció de les instal·lacions corresponents als dos trams restants, dels quatre que el componen, del gasoducte de gas natural denominat Antena a Torrevieja i les seues instal·lacions auxiliars, als termes municipals de Rojales, Torrevieja i Los Montesinos, a la província d'Alacant, s'aprova l'addenda I Antena a Torrevieja i les seues modificacions al projecte d'execució i es declara, en concret, la seua utilitat pública. Expedient número CBREDE 2005/66/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5979

Data del DOGV
:   23-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2946


Data del document
:   05-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Torrevieja
    * Rojales
    * Montesinos, los
    * empresa privada
    * gas natural

RESOLUCIÓ de 5 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa per a la construcció de les instal·lacions corresponents als dos trams restants, dels quatre que el componen, del gasoducte de gas natural denominat Antena a Torrevieja i les seues instal·lacions auxiliars, als termes municipals de Rojales, Torrevieja i Los Montesinos, a la província d'Alacant, s'aprova l'addenda I Antena a Torrevieja i les seues modificacions al projecte d'execució i es declara, en concret, la seua utilitat pública. Expedient número CBREDE 2005/66/03. [2009/2946]  
Vist l'expedient amb referència CBREDE 2005/66/03, incoat pel Servici Territorial d'Energia d'Alacant, a instàncies de Gas Natural Distribución, SDG, SA, amb domicili a l'efecte de notificacions al c/ Gravador Esteve, 14, 46007 València, relatiu a la sol·licitud de 7 de febrer de 2007, sobre autorització administrativa, aprovació del projecte d'execució i reconeixement, en concret, d'utilitat pública de les instal·lacions corresponents a l'addenda I Antena a Torrevieja, que discorre íntegrament per la província d'Alacant, i afecta els termes municipals de Rojales, Torrevieja i Los Montesinos.  
S'adjunta un exemplar de la denominada addenda I Antena a Torrevieja al projecte d'autorització firmat pel tècnic competent i visat pel col·legi professional corresponent amb data 4 de gener de 2007.  
Vist que consten com a antecedents els següents:  
Resolució d'esta Direcció General d'Energia de 26 de juliol de 2007, per mitjà de la qual s'atorga a Gas Natural Distribución, SDG, SA, autorització administrativa per a la construcció de dos dels quatre trams de les instal·lacions corresponents al gasoducte de gas natural denominat Antena a Torrevieja i les seues instal·lacions auxiliars, als termes municipals de Los Montesinos, San Miguel de Salinas i Torrevieja, a la província d'Alacant, s'aprova el projecte d'execució i es declara, en concret, la seua utilitat pública (CBREDE 2005/66/03).  
Vist que en el si de l'expedient d'expropiació instruït amb motiu de l'execució de les instal·lacions autoritzades per mitjà de la Resolució d'esta Direcció General d'Energia de 26 de juliol de 2007, anteriorment referida, per part de la mercantil beneficiària es van arribar determinats acords de modificació de traçat amb els titulars de diverses de les finques afectades al terme municipal de Torrevieja.  
Els dits acords de modificació de traçat, encara que no eren sinó simples modificacions puntuals realitzades per l'interior de les dites finques, i, tot i que no afectaven, per tant, tercers, implicaven, no obstant això, en alguns trams del traçat, un acostament a l'autovia AP-7.   
Vist que per part de la Demarcació de Carreteres de l'Estat a la Comunitat Valenciana es va autoritzar el paral·lelisme amb la AP-7 anteriorment indicat.  
Vist que ha sigut realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i a allò que s'ha preceptuat en el Decret 162/90, de 15 d'octubre, sobre Impacte ambiental, per mitjà d'anuncis en el Butlletí Oficial de la Província d'Alacant de 4 de maig de 2007, en el Diari Oficial de la Comunitat Valenciana de 22 de maig de 2007, en els diaris de premsa La Verdad i El Mundo de 18 de maig de 2007, i exposada en els taulers d'edictes dels ajuntaments afectats.  
En període de presentació d'al·legacions es van formular les que a continuació s'indiquen i que, en síntesi, manifesten el següent:  
- Al·legació 1. El Sr. José Miguel Casas Sánchez, en nom i representació de la mercantil Operativa 2000, SL, manifesta que el traçat del gasoducte afecta dos finques de la seua titularitat, en plena explotació de fruiters, situades al terme municipal de Los Montesinos, concretament les identificades en projecte com a AL-MO-92 i AL-MO-100, i sol·licita que es rebutge el traçat projectat en l'addenda I Antena a Torrevieja i, en el seu lloc, s'aprove l'alternativa de traçat inicialment proposada per Gas Natural Distribución, SDG, SA, en el projecte original Antena a Torrevieja, amb la variant prevista en l'acord del Ple de l'Ajuntament de Los Montesinos, adoptat el 9 de febrer de 2006.  
- Al·legació 2. El Sr. José Manuel García del Baño manifesta ser titular de la finca identificada en projecte com a AL-TO-50 i que la superfície afectada d'esta és una plantació de llimeres en regadiu en plena producció. Igualment indica que la parcel·la està vallada i que en l'interior d'esta hi ha diverses conduccions, que han d'estar en funcionament durant l'execució de les obres per a evitar la pèrdua de collites i altres danys, i les assenyala. Manifesta també que la finca està arrendada a la societat agrícola La Coronela, SL, i, finalment, sol·licita que es deixe una presa de gas per al servici de la finca i que en la futura indemnització es tinguen en compte els perjuís econòmics derivats de la impossibilitat d'utilitzar el terreny per a construir qualsevol tipus d'hivernacle, naus i altres construccions.  
Vist que, de conformitat amb la sol·licitud efectuada segons el que establix el Reial Decret 1434/2002, s'ha remés, a cada un dels ajuntaments afectats pel traçat del gasoducte, la separata del projecte presentat on sol·licita un informe sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
En resposta a la petició formulada, per l'Ajuntament de Los Montesinos es va evacuar el tràmit conferit, en el sentit que resumidament a continuació s'exposarà, i no consta en l'expedient resposta per part dels ajuntaments de Rojales i Torrevieja.  
L'Ajuntament de Los Montesinos va emetre un informe favorable, on manifestava que la instal·lació projectada és de conformitat amb el planejament urbanístic d'aplicació, i indica únicament que esta creuarà instal·lacions i que s'haurà de preveure la reposició dels servicis urbanístics municipals afectats.  
Vist que remeses al sol·licitant les al·legacions expressades i les condicions presentades pels ajuntaments afectats pel projecte perquè prestara la seua conformitat o formulara les objeccions que estimara procedents, va manifestar, en síntesi, el següent:  
Respecte de les al·legacions efectuades en tràmit d'informació pública:   
Quant a l'al·legació 1, Gas Natural Distribución, SDG, SA, ha manifestat que no pot acceptar la variant proposada, ja que el traçat presentat en l'addenda I al projecte Antena a Torrevieja, ha sigut convingut amb l'Ajuntament de Los Montesinos, en la reunió mantinguda en el mes de juliol de 2006, i es va acordar en la dita reunió que la conducció no afectara la part central del nucli urbà, de manera que la canalització s'adaptara al planejament municipal que discorre en gran part per futurs vials, per la qual cosa l'addenda ja ha tingut en compte el nou planejament municipal, i els dos són perfectament compatibles. A més, l'alternativa proposada per la mercantil al·legant, situaria la canalització per la zona d'àrea de predomini agrícola del Parc de les Llacunes de Torrevieja i La Mata, zona per la qual només poden discórrer infraestructures en casos molt justificats, depenent en tot cas de l'eventual acceptació dels distints organismes que regenten l'esmentat parc. Finalment, indica que la modificació de traçat proposada suposaria l'afecció de nous particulars o l'alteració de l'afecció de parcel·les ja sotmeses en l'expedient, els propietaris de les quals podrien manifestar-se en el mateix sentit que l'al·legant.  
Quant a l'al·legació 2, Gas Natural Distribución, SDG, SA, ha manifestat que pren nota de l'errada feta en indicar la naturalesa de la finca en la relació de béns i drets afectats, i procedix a la seua consegüent esmena. Pel que fa a les infraestructures existents en la finca, manifesta que és norma habitual de l'empresa reposar al seu primitiu estat i origen qualsevol instal·lació o servicis existents en la finca que resultaren danyats com a conseqüència de les obres. D'altra banda, pel que fa a l'existència de l'arrendament manifestat, indica que a l'alçament d'actes prèvies a l'ocupació haurà de comparéixer l'al·legant acompanyat de l'arrendatari, si fóra possible, acreditar en eixe moment l'existència i la vigència del contracte d'arrendament. Finalment, indica que ateses les característiques de la instal·lació objecte de tramitació, resulta totalment impossible habilitar una presa de gas per a donar servici a la finca de l'al·legant, i indica igualment que la fixació del preu just corresponent als danys i als perjuís que pogueren ocasionar-se com a conseqüència de la construcció del gasoducte s'efectuarà en el moment procedimental oportú.  
Pel que fa a la present al·legació, cal indicar que encara que en esta consta que es referix a la finca de projecte identificada com AL-TO-50, en realitat l'al·legació presentada està referida a la finca AL-TO-58 del projecte.  
Respecte dels informes elaborats pels ajuntaments:  
A l'informe emés per l'Ajuntament de Los Montesinos contesta que coneix l'existència de servicis municipals que resultaran afectats durant les obres de construcció del gasoducte, i es compromet en eixe sentit a la seua completa reposició una vegada finalitzades estes.  
Vist que, de conformitat amb el que establixen els articles 80 i 98 del Reial Decret 1434/2002, es va remetre la separata del projecte, que conté les característiques generals de la instal·lació, a la resta de les administracions públiques, els organismes i, si és el cas, les empreses de servicis públics o d'interés general afectats. D'acord amb la documentació que està en l'expedient, concretament a:  
- Conselleria d'Infraestructures i Transport. Servici Territorial de Carreteres d'Alacant.  
- Administrador de Infraestructuras Ferroviarias.  
- Comunidad de Regantes Riegos de Levante Margen Derecha del Río Segura.  
- Confederació Hidrogràfica del Segura.  
- Nueva Compañia Arrendataria de las Salinas de Torrevieja.  
En resposta a la petició de condicions, formulada pel Servici Territorial d'Energia d'Alacant, els organismes mencionats a continuació van presentar els informes corresponents que seguidament i, en síntesi, s'indiquen, i no ha presentat informe l'empresa Nueva Compañia Arrendataria de las Salinas de Torrevieja, en contestació a la sol·licitud realitzada:  
Conselleria d'Infraestructures i Transport. Servici Territorial de Carreteres d'Alacant, va manifestar, quant a l'encreuament previst amb la carretera CV-945, que este no es pot autoritzar, ja que les instal·lacions se situen dins de la zona de protecció d'una futura rotonda. Igualment va manifestar que el paral·lelisme en la CV-95 tampoc es pot autoritzar, ja que les instal·lacions se situen dins de la zona de protecció. L'informe emés conclou indicant que l'empresa haurà de projectar el traçat de la canonada fora de l'àrea inclosa entre l'autopista i la CV-95, és a dir, per la banda oest de la CV-95 i fora de la zona de reserva disposada (50 m).  
Administrador de Infraestructuras Ferroviarias va manifestar que en tractar-se d'una línia fora de servici amb les instal·lacions alçades, no cal establir cap condició tècnica derivada de l'explotació ferroviària. No obstant això, indica que s'haurà de garantir en l'expedient l'adquisició del sòl de la seua titularitat.  
Comunidad de Regantes Riegos de Levante Margen Derecha del Río Segura va manifestar l'aptitud de les condicions previstes en el projecte per a realitzar els encreuaments sol·licitats, i assenyalen igualment les condicions que tingué per oportunes.  
Confederació Hidrogràfica del Segura, que autoritza la sol·licitud d'encreuaments subterranis del gasoducte amb els llits de barrancs, amb les prescripcions tècniques i condicions que en la mateixa autorització s'indiquen.  
Dels referits informes es va traslladar al sol·licitant, i han sigut acceptats per l'empresa peticionària els emesos per l'Administrador de Infraestructuras Ferroviarias, la Comunidad de Regantes Riegos de Levante Margen Derecha del Río Segura i la Confederació Hidrogràfica del Segura.  
Pel que fa a l'informe desfavorable emés pel Servici Territorial de Carreteres d'Alacant, Gas Natural Distribución, SDG, SA, va procedir a realitzar modificacions al traçat projectat, a fi d'adaptar-lo a les consideracions contingudes en este.  
Remesa al Servici Territorial de Carreteres d'Alacant la documentació en què s'arreplegaven estes modificacions, per part del dit Servici Territorial, amb data 13 d'agost de 2007, es va emetre nou informe, esta vegada en sentit favorable, en el qual s'autoritza l'encreuament i el paral·lelisme sol·licitats, d'acord amb les modificacions introduïdes a estos.  
Vist que el 21 de desembre de 2007, fora ja del període d'informació pública del projecte, per part del Sr. Antonio Macia Paredes i altres interessats es va presentar un escrit d'al·legacions al traçat del gasoducte, en el qual sol·licitaven que el tram d'este que discorre per la part nord del canal Comunidad de Regantes Margen Derecha del Río Segura es modificara i fóra traslladat a la part sud d'este.  
Una vegada trasllat l'escrit indicat a la mercantil peticionària, esta va manifestar l'acceptació parcial de la sol·licitud realitzada pels al·legants, i adjunta el plànol en què és reflectia la modificació de traçat acceptada, i indica que, com a conseqüència d'esta, es reduïen les afeccions a una de les finques incloses en l'escrit d'al·legacions, i queden desafectades per l'execució del projecte les restants.  
Vist que el dia 24 de juliol de 2008, la mercantil sol·licitant va aportar a l'expedient el conveni subscrit entre esta i la Comunidad de Regantes Margen Derecha del Río Segura, per mitjà del qual s'acordaven les condicions per al soterrament del gasoducte a través d'un camí de servici de titularitat de la dita Comunidad de Regantes, la qual cosa implicava la desafecció de diverses de les finques inicialment afectades en els termes municipals de Rojales i Los Montesinos.  
Vist que amb data 31 d'octubre de 2007, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge va dictar Declaració d'Impacte Ambiental, que estima acceptable, només als efectes ambientals i sense perjuí de l'obtenció prèvia de les autoritzacions sectorials que siguen necessàries, així com del compliment del que establix la documentació aportada i amb les condicions de l'apartat segon de la dita declaració, que en la part resolutiva de la present resolució s'exposaran, el projecte d'addenda I Gasoducte Antena a Torrevieja, que inclou les modificacions de traçat puntuals conseqüència d'allò que s'ha sol·licitat pel Servici Territorial de Carreteres.  
Vist que per Resolució de la Direcció General d'Energia de 23 de juny de 2008 es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribución, SDG, SA, a favor de Gas Natural Cegás, SA, entre les quals figura la instal·lació que se sol·licita en l'expedient de referència.  
Vist que amb data 11 de desembre de 2008 Gas Natural Cegás, SA, va presentar escrit en l'expedient en el qual s'arrepleguen les distintes modificacions realitzades en el traçat projectat de l'addenda I Antena a Torrevieja, i s'hi adjunta tant la documentació gràfica en què es reflectixen estes, com els distints acords i autoritzacions, aconseguits o obtingudes, amb els particulars i dels organismes afectats, que en els anteriors resultants s'han exposat.  
Vist que Gas Natural Cegás, SA, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud, la finalitat de l'addenda I Antena a Torrevieja és la de recollir les modificacions introduïdes en el projecte original del gasoducte de gas natural denominat Antena a Torrevieja i les seues instal·lacions auxiliars, l'antecedent de les quals s'ha exposat anteriorment, a fi de poder adaptar el seu traçat a les al·legacions formulades al projecte durant el tràmit d'informació pública d'este.  
Les modificacions arreplegades en l'addenda, resumidament, es concreten en la modificació del punt d'origen del traçat previst en el projecte original, que ara s'ubica a Rojales, i afecta, per tant, el traçat al dit terme municipal, així com en un desplaçament del gasoducte al final del seu traçat, entre els vèrtexs V-69 a V-73 del projecte original, a fi d'evitar l'afecció a la zona de protecció de la carretera CV-95. Finalment, l'addenda presentada implica la desaparició de l'estació de regulació i mesura (ERM), prevista originàriament, en el projecte Antena a Torrevieja, en el tram final del gasoducte (vèrtex V-73) al terme municipal de Torrevieja.  
Vist que l'addenda I Antena a Torrevieja, amb les modificacions introduïdes a esta durant la tramitació de l'expedient, presenta un traçat plenament concretat, disposa entre la seua documentació dels plànols pertinents a escala adequada, està prou detallada i conté una relació concreta i individualitzada dels béns i els drets afectats.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.  
Atés que les modificacions introduïdes durant la tramitació de l'expedient al traçat projectat en l'addenda I Antena a Torrevieja, són tècnicament viables, tenen com a objecte atendre diverses al·legacions i sol·licituds formulades per particulars i ajuntaments afectats, així com les condicions presentades per altres administracions o organismes amb béns i drets a càrrec seu, que estes no impliquen cap afecció a tercers sinó que, al contrari, suposen una disminució de les afeccions inicialment previstes en diverses de les finques afectades, així com la desafecció total d'altres, la qual cosa en definitiva implica una minimització de l'impacte que puga suposar l'execució del projecte sobre els béns i drets dels particulars.  
Atés que l'addenda I, amb les modificacions introduïdes a esta durant la tramitació de l'expedient, disposa de definició i concreció de les característiques tècniques i de traçat que garantixen la màxima seguretat i el millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i que resulta d'aplicació la disposició transitòria huitena de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar autorització administrativa a l'empresa Gas Natural Cegás, SA, per a la construcció de les instal·lacions corresponents als dos trams restants, dels quatre que el componen, del gasoducte de gas natural denominat Antena a Torrevieja i les seues instal·lacions auxiliars, que discorre íntegrament per la província d'Alacant, i afecta els termes municipals de Rojales, Torrevieja i Los Montesinos; trams que a continuació s'indiquen amb identificació del número de tram, termes municipals afectats per cada un d'estos i les seues longituds respectives.  
  
La present autorització estarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 4.572,67 euros, import del dos per cent de l'increment del pressupost total de les instal·lacions afectades que figuren en la present resolució, per a garantir el compliment de les seues obligacions, de conformitat amb l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, després de la seua sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
2. La Companyia Gas Natural Cegás, SA, complirà les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
5. La present autorització s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
6. La present autorització s'atorga sense perjuí de tercers i es deixen fora de perill els drets particulars.  
Serà causa de revocació de la present autorització:  
- L'incompliment de la constitució del depòsit de garantia en la forma i el termini assenyalat en les presents condicions.  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
7. Condicions d'orde mediambiental arreplegades en la Declaració d'Impacte Ambiental de 31 d'octubre de 2007:  
- Prèviament a l'execució de l'obra se supervisarà, amb suficient antelació, amb els servicis tècnics de la Direcció Territorial d'Alacant d'esta Conselleria, la traça de l'obra en el perímetre de protecció del sistema de zones humides del sud d'Alacant (Parc Natural de les Llacunes de La Mata i Torrevieja) per a determinar i establir si fóra necessari mesures preventives addicionals respecte a la vegetació, flora i fauna (períodes de limitació d'execució d'obres, exemplars vegetals que no han d'afectar-se, ús de pista restringida, etc.). Igualment es farà fora d'este perímetre i al llarg de tota la traça.  
Igualment amb la supervisió dels servicis tècnics abans indicats es delimitaran, si és necessari, aquelles zones amb exemplars vegetals o vegetació fora de la traça (al llarg de tot el traçat del projecte) que no han d'afectar-se per les obres.  
- Els materials procedents de l'excavació que no es reutilitzen en l'obra es duran a abocador legalitzat i en el cas que el material extret de la rasa no fóra de qualitat adequada, els materials per al reblert d'esta s'obtindran de pedreres legalitzades.  
- En el cas que per a zones d'abassagament, depòsit de materials i parc de maquinària es necessiten terrenys fora de la pista de treball, s'ubicaran en parcel·les en què l'afecció a la vegetació siga mínima amb la supervisió dels servicis tècnics de la Direcció Territorial d'Alacant d'esta Conselleria. Una vegada finalitzades les obres els terrenys hauran de restaurar-se.  
- S'obtindrà l'autorització de l'organisme de conca corresponent en aquelles actuacions que afecten el domini públic hidràulic.  
- Manteniment i posada a punt adequada de la maquinària.  
- Es procedirà a regar la pista de treball amb freqüència suficient en aquelles zones en què per climatologia o altres circumstàncies es preveja generar un excés de pols, en especial en aquelles zones pròximes a població. Els camions que discórreguen amb material que puga generar pols hauran d'anar coberts amb lona.  
- En el desenvolupament de les obres es respectaran els preceptes continguts en la Llei 7/2002, de 3 de desembre, de la Generalitat Valenciana, contra la contaminació acústica i les ordenances municipals dictades respecte d'això.  
- Es complirà el que establix el Decret 7/2004, de 23 de gener, pel qual aprova el plec general de normes de seguretat en prevenció d'incendis forestals, en relació a les obres en la proximitat de zones naturals. S'efectuaran, si és necessari, les correccions o les mesures, que pels servicis tècnics de la Direcció Territorial d'Alacant d'esta Conselleria es consideren necessàries.  
- Es disposarà dels permisos pertinents per a la captació de l'aigua emprada en la prova hidràulica de les canonades. S'implantaran mesures per a evitar l'absorció de fauna per la força de succió de les bombes d'aigua. En el cas d'emprar algun producte químic en la citada prova, s'haurà de realitzar una bassa de decantació de manera que els sobrants tinguen les característiques adequades per a l'abocament al llit públic. Els productes químics sobrants es derivaran a gestor autoritzat. En qualsevol cas prèviament i amb suficient antelació s'informarà els servicis tècnics de la Direcció Territorial d'Alacant d'esta Conselleria perquè donen el vistiplau per a evitar que tant la captació de l'aigua com el seu abocament ocasione efectes negatius en l'àrea de protecció dels sistemes de zones humides del sud d'Alacant i en el mateix Parc Natural de les Llacunes de La Mata i Torrevieja.  
- Es compliran els compromisos del promotor respecte als propietaris afectats i terrenys en les zones del perímetre de protecció del sistema de zones humides del sud d'Alacant (Parc Natural de les llacunes de La Mata i Torrevieja) que es van contraure per al projecte de gasoducte Antena a Torrevieja (Alacant) amb declaració d'impacte ambiental favorable de data 7 de juny de 2007 (condicions núm. 13 de la referida Declaració d'Impacte Ambiental).  
- Respecte al patrimoni cultural es compliran les mesures indicades en la memòria de prospecció arqueològica i etnològica presentada pel promotor davant de la Conselleria de Cultura i que es reflectixen en resum en la present declaració.  
Es complirà el que s'ha indicat en l'informe de la Conselleria de Cultura de 25 de juny de 2007, i s'incorporarà el que en este s'indica a l'estudi d'impacte ambiental i s'obtindrà de la Conselleria de Cultura l'informe favorable definitiu d'acord amb l'article 11 de la Llei de Patrimoni Cultural, i es duran a terme les mesures o les modificacions, si és el cas, que esta requerisca.  
Respecte al tram entre el vèrtex V-68 a V-73 es complirà el que establixen les condicions núm. 14 de la Declaració d'Impacte Ambiental de 7 de juny de 2007, sobre el projecte de gasoducte Antena a Torrevieja. No obstant això, prèviament amb suficient antelació, la Conselleria de Cultura, després de la consulta prèvia pel promotor, determinarà si és necessari modificar o ampliar l'estudi d'impacte ambiental respecte al patrimoni cultural i obtindre respecte d'això un informe favorable d'eixa Conselleria respecte a la modificació de traçat entre els vèrtexs V-68 i V-73 conseqüència d'allò que s'ha requerit pels Servicis Territorials de Carreteres.  
- Respecte a l'afecció als camins ramaders, es complirà el que establix la legislació de camins ramaders i s'obtindrà l'autorització d'ocupació davant de la Direcció Territorial d'Alacant d'esta Conselleria, i es compliran les condicions que esta establisca.  
- Per a l'obertura de la rasa no s'empraran voladures.  
- Les possibles modificacions de traçat se sotmetran a avaluació d'impacte ambiental en el cas que la legislació en la matèria així ho requerisca.  
- En relació amb el programa de vigilància ambiental es considera necessari estendre'l al control de totes les mesures correctores (preventives, minimitzadores i correctores) de l'estudi d'impacte ambiental, així com a les condicions establides en la present declaració. Es considera igualment que pel promotor es contractarà, tal com proposa, un assistent tècnic ambiental per al control del programa de vigilància ambiental.  
Segon  
Aprovar l'addenda I Antena a Torrevieja i les seues modificacions al projecte d'execució del denominat gasoducte Antena a Torrevieja, firmat pel tècnic competent i visat pel col·legi professional corresponent amb data 4 de gener de 2007, les característiques principals de les quals s'indiquen a continuació i se'l sotmet a les condicions que igualment s'indiquen:  
- Tipus de gas: gas natural.  
- Punt de connexió; situació i característiques:  
Entre els vèrtexs 233 i 234 (V-233 i V-234) del gasoducte denominat Redován-Los Montesinos-Torrevieja, que disposa de resolució d'autorització administrativa, aprovació de projecte i declaració, en concret, d'utilitat pública de 19 de juliol de 2006, situat en el ferrocarril, fora de servici, al terme municipal de Rojales.  
- Canonades:  
Un únic ramal, la canonada del qual en tota la longitud és d'acer al carboni de 8''de diàmetre, especificació API 5L, qualitat grau B, grossària 4,00 mm, a una pressió màxima de servici de 16 bar (APA)(1).   
La longitud total dels trams autoritzats en tota la longitud és de 4.011,09 m dels quals corresponen, respectivament, al terme municipal de Rojales 447 m; al terme municipal de Los Montesinos 3.143,58 m i 420,51 m al terme municipal de Torrevieja, i les canonades discorren soterrades a les profunditats següents:  
En condicions normals d'estés de la conducció, la profunditat mínima és d'un metre sobre la seua generatriu superior.  
En l'encreuament de rius, torrents o rierols importants, s'ha previst tindre una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim i per al cas d'encreuaments amb ferrocarrils, la profunditat mínima serà de 2,50 m.  
- Traçat: s'inicia en el punt situat en el ferrocarril, fora de servici, de la conducció del gasoducte Redován-Los Montesinos-Torrevieja al terme municipal de Rojales, per a continuar pel camí paral·lel al canal de la Comunidad de Regantes. Passa, a continuació, al terme municipal de Los Montesinos amb el mateix recorregut fins a creuar el canal, vial de l'actuació RES-2 i encreuament amb la carretera CV-945 fins a enllaçar amb la conducció existent, autoritzada per la Resolució de la Direcció General d'Energia de 26 de juliol de 2007.  
- Instal·lacions auxiliars:  
Protecció catòdica per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador el pol positiu del qual està connectat al llit anòdic o dispersiu. Comprén les estacions de protecció catòdica i accessoris instal·lats en la canonada.  
Sistema de comunicació i telecontrol, a través de conducte de polietilé que allotja el cable de fibra òptica.  
Instal·lacions elèctriques, les necessàries per al funcionament dels sistemes abans citats.  
- Increment sobre el pressupost total conjunt de l'addenda i modificacions: 228.633,64 euros.   
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb l'addenda I presentada, amb les modificacions introduïdes a esta durant la tramitació de l'expedient, amb les variacions que, si és el cas, se sol·liciten i s'autoritzen.  
2. El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, a l'efecte de reconeixement, i presentarà l'oportú certificat de direcció, subscrit pel tècnic competent i visat pel col·legi oficial corresponent.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, si es considera convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
6. El termini d'execució de les obres serà de 12 mesos a partir d'ocupació real de les finques afectades. No obstant això, amb anterioritat a l'acabament del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Tercer  
Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Quart  
Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
RELACIÓ CONCRETA I INDIVIDUALITZADA DE BÉNS I DRETS AFECTATS DEL PROJECTE:  
Addenda I al Gasoducte Antena a Torrevieja Alacant  
Finca núm. Titular i domicili AFECCIONS CADASTRE Naturalesa  
 Serv. Serv. OT Políg. Parc.  
 m m² m²  
Localitat: Rojales (Alacant)  
AL-RO-03 Adif. Administrador de Infraestructuras Ferroviarias. Av. Burgos, 7 21 45 9 9003 erm  
 16 Pl:10. 28031 Madrid  
AL-RO-05 Comunidad de Regantes del Márgen Derecho del Segura. Av. 474 1.422 1.896 8 9002 camí  
 de Riegos de Levante, 24. Urbanización La Herrada. 03566   
 Los Montesinos (Alacant)  
AL-RO-07 Antonio Maciá Paredes. c/ Campo, 77. 03094 Guardamar del 15 45 150 9 58 cultiu regadiu  
 Segura (Alacant). Maria Fernanda Macia Macia. c/ Mayor, 6.   
 03871 Los Montesinos (Alacant).  
Localitat: Torrevieja (Alacant)  
AL-TO-55 Agrícola Mira Costa, SA. e Hipermacons Ctra. Rebate, s/n 12 254 949 2 9122 erm  
 (Finca San Pascual). 03371 Orihuela (Alacant).  
 Ministeri de Foment. Demarcació de Carreteres de l'Estat.  
 Plaça de la Montanyeta, 5. 03783 Alacant.  
AL-TO-58 José Manuel García del Baño. c/ Mayor, 29. 02515 Albacete. 160 829 1.680 2 345 cítrics de regadiu  
 Tomasa García del Baño. c/ Cura, 3. 02878 Albacete.  
 Julio José Hernández García. c/ Cura, 3. 02734 Albacete.  
AL-TO-58 BIS Sociedad Agrícola La Coronela, SL, c/ Mayor, 29. 02061 Albacete. 0 0 1.680 2 345 cítrics de regadiu   
AL-TO-60 Ajuntament de Torrevieja. Pl. de la Constitución, 1. 03750 5 15 50 2 9132 camí  
 Torrevieja (Alacant). Servoeuropa, SA. c/ José Antonio, 4,  
 entresol dreta. 03142 Orihuela (Alacant).   
José Manuel García del Baño. c/ Mayor, 29. 02101 Albacete.  
 Tomasa García del Baño. c/ Cura, 3. 02552 Albacete.  
 Julio José Hernández García. c/ Cura, 3. 02160 Albacete.  
AL-TO-62 Servoeuropa, SA. c/ José Antonio, 4, entresol dreta. 88 501 424 2 215 cítrics de regadiu  
 03377 Orihuela (Alacant)  
Localitat: Los Montesinos (Alacant)  
AL-MO-12 Vicemar 98, SL. c/ Mayor, 36. 03613 Bigastro (Alacant). 474 1.422 1.422 4 43 cítrics de regadiu   
 Promociones Sol y Sal, SA. c/ Ramón Gallud, 20 Entresol.  
 Torrevieja (Alacant)  
AL-MO-13 Confederació Hidrogràfica del Segura. Pl. Fontes, 1. 30562 28 84 280 4 9001 barranc  
 Múrcia  
AL-MO-51 Ajuntament de Los Montesinos. Pl. de l'Ajuntament, 1. 1.173 3.519 3.519 - - vial  
 03641 Los Montesinos (Alacant)  
AL-MO-58 Ajuntament de Los Montesinos. Pl. del Ajuntament, 1. 7 1 9035 camí  
 03191 Los Montesinos (Alacant)  
AL-MO-70/1 Comunidad de Regantes del Márgen Derecho del Segura. Av. 701 2.103 2.804 1 9037 camí  
 de Riegos de Levante, 24. Urbanización La Herrada. 03952  
 Los Montesinos (Alacant)  
AL-MO-81 Ajuntament de Los Montesinos. Pl. de l'Ajuntament, 1. 13 39 130 2 129 labor regadío  
 03187 Los Montesinos (Alacant)  
AL-MO-82 Ajuntament de Los Montesinos. Pl. de l'Ajuntament, 1. 7 21 70 2 9027 camí  
 03393 Los Montesinos (Alacant)  
AL-MO-84 Vicenta, Concepción y Pilar-Mercedes Hurtado Huertas. 31 93 126 2 164 cultiu de regadiu  
 Partido de Los Miras, 12. 03145 Los Montesinos (Alacant)  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 5 de febrer de 2009.- El director general d'Energia: Antonio Cejalvo Lapeña.  
AL-MO-85 José Manuel Ballester Andreu. Partida Los Miras, 46. 03985 Los 99 759 143 2 165 cultiu de regadiu  
 Montesinos (Alacant)  
AL-MO-92 Operativa 2000, SL, c/ Abedul, 20. 28940 Madrid 334 233 1.261 2 167 cítrics de regadiu  
AL-MO-93 Confederació Hidrogràfica del Segura. Pl. Fontes, 1. 30877. 94 812 635 2 9029 barranc  
 Múrcia  
AL-MO-94 Vicenta, Concepción i Pilar-Mercedes Hurtado Huertas. 866 530 1.350 2 166 cítrics de regadiu  
 Partido de Los Miras, 12. 03506 Los Montesinos (Alacant)  
AL-MO-94/1 María Paz Valero Pérez c/ Blasco Ibáñez, 3. 03135 San Miguel 51 853 027 2 166 cítrics de regadiu  
 de Salinas (Alacant).  
AL-MO-95 Rosario Parrés Jiménez. c/ Federico García Lorca, 76-1º 28 490 404 2 165 cultiu de regadiu  
 03355 Benijófar (Alacant)   
AL-MO-96 Vicenta, Concepción i Pilar-Mercedes Hurtado Huertas. 66 703 633 2 180 cítrics de regadiu  
 Partido de Los Miras, 12. 03081 Los Montesinos (Alacant)  
AL-MO-100 Operativa 2000, SL, c/ Abedul, 20. 28600 Madrid 362 1.086 2.538 4 50 cítrics de regadiu  
AL-MO-107 Vicemar 98, SL, c/ Mayor, 36. 03793 Bigastro (Alacant) 5 15 77 4 49 cultiu de regadiu  
(1) APA: 4 bar< P = 16 bar  
\* \* \* \* \*   
RELACIÓN CONCRETA E INDIVIDUALIZADA DE BIENES Y DERECHOS AFECTADOS DEL PROYECTO:  
Addenda I al Gasoducto Antena a Torrevieja Alicante  
Finca nº Titular y Domicilio AFECCIONES CATASTRO Naturaleza  
 Serv. Serv. O.T. Políg. Parc.  
 m.l. m² m²  
Localidad: Rojales (Alicante)  
AL-RO-03 Adif. Administrador de Infraestructuras Ferroviarias. av. Burgos, 7 21 45 9 9003 erial  
 16 Pl:10. 28121 Madrid  
AL-RO-05 Comunidad de Regantes del Márgen Derecho del Segura. av. 474 1.422 1.896 8 9002 camino  
 de Riegos de Levante, 24. Urbanización La Herrada. 03638   
 Los Montesinos (Alicante)  
AL-RO-07 Antonio Maciá Paredes. c/ Campo, 77. 03186 Guardamar del 15 45 150 9 58 labor regadío  
 Segura (Alicante). Maria Fernanda Macia Macia. c/ Mayor, 6.   
 03075 Los Montesinos (Alicante).  
Localidad: Torrevieja (Alicante)  
AL-TO-55 Agrícola Mira Costa, SA. e Hipermacons Ctra. Rebate, s/n 65 437 814 2 9122 erial  
 (Finca San Pascual). 03548 Orihuela (Alicante).  
 Ministerio de Fomento. Demarcación de Carreteras del Estado.  
 Plaza Montañeta, 5. 03317 Alicante.  
AL-TO-58 José Manuel García del Baño. c/ Mayor, 29. 02270 Albacete. 111 070 1.680 2 345 agrios regadío  
 Tomasa García del Baño. c/ Cura, 3. 02530 Albacete.  
 Julio José Hernández García. c/ Cura, 3. 02701 Albacete.  
AL-TO-58 BIS Sociedad Agrícola La Coronela SL. c/ Mayor, 29. 02470 Albacete. 0 0 1.680 2 345 agrios regadío   
AL-TO-60 Ayuntamiento de Torrevieja. Pza. de la Constitución, 1. 03443 5 15 50 2 9132 camino  
 Torrevieja (Alicante). Servoeuropa, SA. c/ José Antonio, 4,  
 entresuelo dcha. 03004 Orihuela (Alicante).   
 José Manuel García del Baño. c/ Mayor, 29. 02619 Albacete.  
 Tomasa García del Baño. c/ Cura, 3. 02515 Albacete.  
 Julio José Hernández García. c/ Cura, 3. 02307 Albacete.  
AL-TO-62 Servoeuropa, SA. c/ José Antonio, 4, entresuelo dcha. 60 186 627 2 215 agrios regadío  
 03379 Orihuela (Alicante)  
Localidad: Los Montesinos (Alicante)  
AL-MO-12 Vicemar 98, SL. c/ Mayor, 36. 03800 Bigastro (Alicante). 474 1.422 1.422 4 43 agrios regadío  
 Promociones Sol y Sal, SA. c/ Ramón Gallud, 20 Entresuelo.  
 Torrevieja (Alicante)  
AL-MO-13 Confederación Hidrográfica del Segura. Pza. Fontes, 1. 30640 28 84 280 4 9001 barranco  
 Murcia  
AL-MO-51 Ayuntamiento de Los Montesinos. Pza. del Ayuntamiento, 1. 1.173 3.519 3.519 - - vial  
 03475 Los Montesinos (Alicante)  
AL-MO-58 Ayuntamiento de Los Montesinos. Pza. del Ayuntamiento, 1. 7 1 9035 camino  
 03309 Los Montesinos (Alicante)  
AL-MO-70/1 Comunidad de Regantes del Márgen Derecho del Segura. av. 701 2.103 2.804 1 9037 camino  
 de Riegos de Levante, 24. Urbanización La Herrada. 03794  
 Los Montesinos (Alicante)  
AL-MO-81 Ayuntamiento de Los Montesinos. Pza. del Ayuntamiento, 1. 13 39 130 2 129 labor regadío  
 03054 Los Montesinos (Alicante)  
AL-MO-82 Ayuntamiento de Los Montesinos. Pza. del Ayuntamiento, 1. 7 21 70 2 9027 camino  
 03704 Los Montesinos (Alicante)  
AL-MO-84 Vicenta, Concepción y Pilar-Mercedes Hurtado Huertas. 31 93 126 2 164 labor regadío  
 Partido de Los Miras, 12. 03980 Los Montesinos (Alicante)  
AL-MO-85 José Manuel Ballester Andreu. Partida Los Miras, 46. 03642 Los 48 435 586 2 165 labor regadío  
 Montesinos (Alicante)  
AL-MO-92 Operativa 2000, SL. c/ Abedul, 20. 28158 Madrid 295 710 1.261 2 167 agrios regadío  
AL-MO-93 Confederación Hidrográfica del Segura. Pza. Fontes, 1. 30131. 37 239 075 2 9029 barranco  
 Murcia  
AL-MO-94 Vicenta, Concepción y Pilar-Mercedes Hurtado Huertas. 469 929 1.350 2 166 agrios regadío  
 Partido de Los Miras, 12. 03622 Los Montesinos (Alicante)  
AL-MO-94/1 María Paz Valero Pérez c/ Blasco Ibáñez, 3. 03311 San Miguel 42 648 336 2 166 agrios regadío  
 de Salinas (Alicante).  
AL-MO-95 Rosario Parrés Jiménez. c/ Federico García Lorca, 76-1º 12 002 033 2 165 labor regadío  
 03107 Benijofar (Alicante)   
AL-MO-96 Vicenta, Concepción y Pilar-Mercedes Hurtado Huertas. 16 893 428 2 180 agrios regadío  
 Partido de Los Miras, 12. 03331 Los Montesinos (Alicante)  
AL-MO-100 Operativa 2000, SL. c/ Abedul, 20. 28129 Madrid 362 1.086 2.538 4 50 agrios regadío  
AL-MO-107 Vicemar 98, SL.. c/ Mayor, 36. 03715 Bigastro (Alicante) 5 15 77 4 49 labor regadío  
(1) APA: 4 bar< P = 16 bar